CELEX: 62011TN0557
Language: el
Date: 2011-10-24 00:00:00
Title: Υπόθεση T-557/11: Προσφυγή της 24ης Οκτωβρίου 2011 — Elsid κ.λπ. κατά Επιτροπής

17.12.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 370/29
            
         Προσφυγή της 24ης Οκτωβρίου 2011 — Elsid κ.λπ. κατά Επιτροπής
   (Υπόθεση T-557/11)
   2011/C 370/48
   Γλώσσα διαδικασίας: η αγγλική
   
      Διάδικοι
   
   
      Προσφεύγουσες:: Elsid SA (Titu, Ρουμανία), ESD-SIC BV (Delfzijl, Κάτω Χώρες), ESK-SIC GmbH (Frechen, Γερμανία) and Navarro SIC, SA (Μαδρίτη, Ισπανία) (εκπρόσωπος: B. Evtimov, δικηγόρος)
   
      Καθής: Ευρωπαϊκή Επιτροπή
   
      Αιτήματα των προσφευγουσών
   
   Οι προσφεύγουσες ζητούν από το Γενικό Δικαστήριο:
   
               —
            
            
               να ακυρώσει την απόφαση της Επιτροπής C(2011) 5934 τελικό της 24ης Αυγούστου 2011 περί απορρίψεως της αιτήσεως ενάρξεως επανεξετάσεως ενόψει της λήξεως της ισχύος των μέτρων αντιντάμπινγκ που εφαρμόζονται στις εισαγωγές καρβιδίου του πυριτίου καταγωγής Λαϊκής Δημοκρατίας της Κίνας, και
            
         
               —
            
            
               να καταδικάσει την Επιτροπή στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής τους οι προσφεύγουσες, οι οποίες υπογραμμίζουν την εσφαλμένη εφαρμογή του άρθρου 11, παράγραφος 2, του βασικού κανονισμού (1), προβάλλουν δύο λόγους.
   
               1)
            
            
               Με τον πρώτο λόγο προβάλλεται:
               
                           —
                        
                        
                           παραβίαση της αρχής της αναλογικότητας του άρθρου 5, παράγραφος 4, ΕΕ. Παράλληλα ή επικουρικώς, προβάλλεται ότι η Επιτροπή υπέπεσε σε πρόδηλη πλάνη εκτιμήσεως, εφαρμόζοντας απαιτήσεις όσον αφορά την απόδειξη αυστηρότερες από αυτές που απαιτούνται προκειμένου να γίνει δεκτή αίτηση επανεξετάσεως ενόψει της λήξης της ισχύος μέτρων.
                        
                     
         
               2)
            
            
               Με τον δεύτερο λόγο προβάλλεται:
               
                           —
                        
                        
                           παραβίαση της αρχής της χρηστής διοικήσεως και παράβαση του άρθρου 41 του Χάρτη των Θεμελιωδών Δικαιωμάτων της Ευρωπαϊκής Ένωσης. Παράλληλα ή επικουρικώς, προβάλλεται ότι η Επιτροπή υπέπεσε σε πρόδηλη πλάνη εκτιμήσεως διαπιστώνοντας ότι οι εξαγωγές από την Κίνα προς τις Ηνωμένες Πολιτείες δεν ήταν συγκρίσιμες προς τα προϊόντα της βιομηχανίας της Ένωσης εντός της ΕΕ και καταλήγοντας εσφαλμένως ότι η τιμή εξαγωγής από την Κίνα προς της Ηνωμένες Πολιτείες, καθόσον ήταν χαμηλότερη από τις τιμές της βιομηχανίας της Ένωσης εντός της ΕΕ, ήταν μάλλον απίθανο να έχει ως συνέπεια τη συνέχιση της πρακτικής ντάμπινγκ και της ζημίας.
                        
                     
         
      (1)  Κανονισμός 1225/2009 του Συμβουλίου, της 30ής Νοεμβρίου 2009, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (ΕΕ L 343, 22.12.2009. σ. 51).